open-index/open-wikipedia-markdown huggingface dataset:
Antonín Javůrek

**Antonín Javůrek** (* 13. jún 1834, Vojnův Městec - † 15. október 1887, Brno) bol český právnik a hudobný skladateľ. Dlhodobo pôsobil ako advokát na Morave (Místek, Slavkov u Brna, Napajedla, Brno). Písal piesne a komické operety, pôsobil ako zbormajster Besedy brnenskej.

## Životopis
Narodil sa  v mestečku Vojnův Městec ako syn učiteľov. Študoval na gymnáziu v Mikulove a absolvoval právnickú fakultu Viedenskej univerzity. Najprv pracoval ako aktuár na súdoch v Dolnom Rakúsku, potom prijal miesto ako advokátsky koncipient u dr. Lachnita v Brne. Roku 1867 si otvoril vlastnú advokátsku kanceláriu v Místku, odkiaľ sa roku 1878 presťahoval do Slavkova. Kvôli dlhodobému pľúcnemu a srdcovému ochoreniu, s ktorým sa liečil v Luhačoviciach a Gleichenbergu, sa potom odsťahoval do Brna; krátko pôsobil aj v Napajedlách. Roku 1886 sa pre chorobu vzdal advokácie. Zomrel 15. januára 1887 v Brne.

Zúčastňoval sa na kultúrnom živote. Usiloval sa o rozvoj českého jazyka a hudby. Po smrti Pavla Křížkovského pôsobil istý čas ako zbormajster brnianskeho filharmonického spolku Beseda. Sčasti spolupracoval s bratom Norbertom, ktorý bol tiež skladateľom.

Roku 1866 sa oženil s Klotildou Hlávkovou, dcérou brnianskeho vlasteneckého továrnika Jána Hlávky. Mali spolu dvoch synov a jednu dcéru.

## Dielo
Bol známy ako skladateľ najmä príležitostných a humorných piesní a operiet. K jeho dielam patria:
* *Jaro, to švarné pachole* - mužský zbor k oslave 20 rokov brnenskej Besedy
* *Impromptu* - k prvému zasadnutiu krajinských poslancov roku 1867
* *Skřivánek* - zborová pieseň
* *Dokonáno, shasnul jasný svit* - pohrebná pieseň na pamiatku F. J. Kubíčka
* *Aj prapor nad hlavami* - slávnostný zbor ku sväteniu prápora spolku Moravan v Kroměříži
* *Klepny*, žartovné scéna
* *Mistr Kaňhal v nesnázích, čili, Zkažený koncert* (tragikomická opereta, spoluautor: Josef Illner)
* *Prodaný nos*, opereta (text: Fr. Višňák, riaditeľ gymnázia v Kroměříži)
* *Chramstes*, opera, posledná skladba

## Referencie

## Zdroj
* 

Kategória:Českí advokáti
Kategória:Českí hudobní skladatelia
Česko-slovenské národné družstvo pozemného hokeja mužov

**Česko-slovenské národné družstvo pozemného hokeja mužov** bolo národné družstvo mužov, ktoré reprezentovalo Česko-Slovensko v medzinárodných hokejových súťažiach a priateľských zápasoch. Pôsobilo pod záštitou Československého svazu pozemního hokeje (ČSSH). Svoj prvý medzinárodný zápas odohralo v roku 1927, keď v priateľskom zápase zvíťazilo  nad . Po zániku Česko-Slovenska vznikli v roku 1993 české a slovenské družstvo mužov.

Na letné olympijské hry ani na majstrovstvá sveta sa mu kvalifikovať nepodarilo. Trikrát sa mu ale podarilo kvalifikovať na majstrovstvá Európy, na ktorých obsadilo v roku 1974 9. miesto, čo je jeho najlepšie umiestnenie. Na majstrovských halových podujatiach sa nikdy nepredstavilo.

## Výsledky
;Olympijské hry 
* *nezúčastnilo sa, resp. sa nekvalifikovalo*

;Majstrovstvá sveta 
* *nezúčastnilo sa, resp. sa nekvalifikovalo*

;Majstrovstvá Európy 
} || || 2./3 
|-
|  1987 || colspan=7| *nezúčastnilo sa kvalifikácie*
|-
|  1991 || colspan=7| *nekvalifikovalo sa*
|  1991 || 2|| 1|| 0|| 1||  || −4|| 2./3 
|}

;Halové majstrovstvá Európy 
* *nezúčastnilo sa*

## Referencie

## Pozri aj
* Česko-slovenské národné družstvo pozemného hokeja žien
* Slovenské národné družstvo pozemného hokeja mužov

Kategória:Národné družstvá pozemného hokeja
Pozemný hokej
Národné
Verejný ochranca práv (Slovensko)

**Verejný ochranca práv** (skratka **VOP**) alebo neoficiálne **ombudsman** je verejným ochrancom práv pôsobiacim na Slovensku. Podľa vlastnej definície „je možné inštitút verejného ochrancu práv v právnom poriadku Slovenskej republiky charakterizovať ako kontrolný orgán sui generis vo vzťahu k orgánom verejnej správy. Pôsobnosť verejného ochrancu práv je konštituovaná na ochranu subjektívnych práv – základných práv a slobôd a nie ochranu zákonnosti ako takej.“ VOP nemôže meniť rozhodnutia, ale môže upozorniť orgány na nesprávnosť konania, alebo nečinnosť.

Pôsobnosť verejného ochrancu práv sa podľa § 3 zákona č. 564/2001 Z. z. vzťahuje na:
* a) orgány štátnej správy,
* b) orgány územnej samosprávy,
* c) právnické osoby a fyzické osoby, ktoré podľa osobitného zákona rozhodujú o právach a povinnostiach fyzických osôb a právnických osôb v oblasti verejnej správy, alebo do práv a povinností fyzických osôb a právnických osôb v oblasti verejnej správy inak zasahujú.

Dňa 29. marca 2022 z funkcie odišla Mária Patakyová z dôvodu uplynutia funkčného obdobia, odkedy je funkcia ombudsmana neobsadená. Predseda Národnej rady Slovenskej republiky Boris Kollár rozhodol, že voľba verejného ochrancu práv sa uskutoční na schôdzi NR SR so začiatkom 14. júna 2022. Činnosť verejného ochrancu zabezpečuje Kancelária verejného ochrancu práv sídliaca v Bratislave.

9. novembra 2022 bol do funkcie 81 hlasmi zvolený právnik Róbert Dobrovodský, docent Právnickej fakulty Trnavskej univerzity a asistent poslankyne Kataríny Hatrákovej (nezaradená, pôvodne za OĽaNO, frakcia KÚ), ktorá ho do voľby v NR SR aj navrhla.

## História
Základom úradu bolo prijatie ústavného zákona č. 90/2001 Z. z. 23. februára 2001, ktorý do Ústavy zaviedol do ôsmej hlavy pojem verejný ochranca práv. Na základe tejto ústavnej úpravy bol prijatý zákon č. 564/2001 Z. z. s účinnosťou od 1. januára 2002, ktorý funkciu bližšie upravoval. Za prvého ombudsmana bol menovaný Pavel Kandráč, ktorý zložil sľub 27. marca 2002 a svoje pôsobenie začal v máji 2002. Do druhého volebného obdobia bol Národnou radou zvolený 30. januára 2007. Od 28. marca 2012 bola ombudsmankou Jana Dubovcová. 29. marca 2017 ju nahradila Mária Patakyová. 9. novembra 2022 bol zvolený Róbert Dobrovodský.

## Kancelária verejného ochrancu práv
V roku 2014 bol rozpočet kancelárie 1 165 043 eur, z toho 70 % rozpočtu je určených na prenájom budovy. V januári 2014 predseda parlamentu Pavol Paška navrhol, aby sa úrad presťahoval z Bratislavy do Košíc. Podľa Pašku by ombudsmanka mala „sídliť bližšie k problematickým oblastiam“. Jana Dubovcová presun považovala za „trest a výstrahu verejnému ochrancovi práv za aktivity, ktoré vykonáva“ a upozornila aj na veľké náklady sťahovania.

## Referencie

## Externé odkazy
* Kancelária slovenského verejného ochrancu práv


Slovensko
Kategória:Právo na Slovensku
Dryops (syn Priama)

**Driops** (*Driops*) je v gréckej mytológii syn trójskeho kráľa Priama.  
 
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén Driops patril medzi ďalších jeho synov, ktorých mal s inými manželkami, alebo družkami. U Homéra jeho meno zaznie len v dvadsiatom speve Iliady, keď ho usmrtí achájsky hrdina Achilleus bodnutím oštepu do krku.  

V antickom diele *Dictys Cretensis* (*Kréťan Diktis*) Dryops umiera v trójskej vojne rukou itackého kráľa Odysea.
 
## Referencie a bibliografia

Kategória:Postavy gréckej mytológie
Askanios (rozlišovacia stránka)

**Askanios** (*Askanios*) môže byť: 
*v gréckej mytológii:
**syn trójskeho hrdinu Aineia, pozri Askanios
**syn trójskeho kráľa Priama, pozri Askanios (syn Priama)
**syn Aretaóna z Frýgie, pozri Askanios (syn Aretaóna) 
*staroveký názov jazera v Turecku, pozri İznik Gölü
IPhone 5C

left|100px **iPhone 5C** je model smartfónu od firmy Apple Inc. Nie je z kovu a skla ako to bolo pri iPhone 5, ale z plastu a v rôznych farebných variáciách. Jeho parametre sú takmer zhodné s parametrami smartfónu iPhone 5, ktorý bol týmto modelom nahradený. Rovnako ako iPhone 5 a iPhone 5S, aj iPhone 5C podporuje len nanoSIM.

iPhone 5C sa predával od septembra 2013 do novembra 2015 s predinštalovaným operačným systémom iOS 7 a v dvoch verziách s 16 GB a 32 GB pamäťou. V Indii bola taktiež dostupná 8 GB verzia tohoto modelu. 

## Parametre
* Čipset: Apple A6
* Procesor: 1,2 GHz, dvojjadrový
* RAM: 1 GB
* Displej: 4" TFT LCD displej s rozlíšením 640 x 1136
* Fotoaparát: 8 MP s automatickým zaostrovaním a LED bleskom; nahrávanie Full HD (1080p) videí (30 fps)
* Predná kamera: 1,2 MP
* Batéria: 1507 mAh

Kategória:IPhone
Kategória:IOS
Kategória:Mobilné telefóny Apple
Kategória:Hardvér firmy Apple
Tibor Honty

**Tibor Honty** (* 9. máj 1907, Krompachy - † 1. december 1968, Praha) bol česko-slovenský fotograf.

## Život a dielo
Tibor Honty maturoval na klasickom gymnáziu v Bratislave v roku 1927. V rokoch 1930-1933 študoval keramiku na Škole umeleckých remesiel. Svoju keramiku potom vystavoval v Prahe a v Paríži. Presťahoval sa natrvalo do Prahy, kde desať rokov pracoval v tlačiarni ako chemigraf a retušér. 

Fotografovať začal v roku 1935. Venoval sa reportážnej a sociálnej fotografii a fotografovaniu umeleckých plastík. Po vojne vstúpil do Spolku výtvarných umelcov Mánes, kde sa v roku 1948 podieľal na vzniku fotografickej sekcie.

## Výstavy
* Neúprosné světlo. Sociální fotografie v meziválečném Československu. 14. 9. - 28. 10. 2012. Autori: Karol Aufricht / Irena Blühová / Karel Hájek / Ján Halász / Tibor Honty / Josef Kubín / Ilja Jozef Marko / Sergej Protopopov / Oldřich Straka / Viliam Tóth / Josef Zeman, Galéria Leica, Praha.

## Referencie


## Literatúra
* 
* 
* 

## Externé odkazy
* Informačný systém abART
* Fotografie autora v slovenských galériach

## Zdroj
* 

Kategória:Českí fotografi
Kategória:Slovenskí fotografi
Kategória:Osobnosti z Krompách
Masaker v Ovčare

náhľad|vpravo|Hangár na farme Ovčara v roku 2005
náhľad|vpravo|Fotky obetí v Spomienkovom dome
náhľad|vpravo|Tabuľa na Spomienkovom dome
**Masaker v Ovčare** (iné názvy: **masakra v Ovčare, masaker/masakra vo Vukovare**, po chorvátsky a po srbsky *Ovčara* alebo *pokolj/masakr u Vukovaru* alebo *pokolj/masakr na Ovčari*) bol podľa  Medzinárodného trestného tribunálu pre bývalú Juhosláviu vojnový zločin, ktorý spáchali príslušníci Juhoslovanskej ľudovej armády a srbskej paramilitaristickej organizácie v noci z 20. novembra na 21. novembra 1991 na farme Ovčara neďaleko chorvátskeho mesta Vukovar. Násilnou smrťou zomrelo medzi 255 a 264 ľudí, vrátane vojakov a civilných obyvateľov, väčšinou pacientov, ktorých násilne deportovali nepriateľské sily z vukovarskej nemocnice do hangáru, kde boli brutálne týraní a neskôr popravení. Medzi obeťami bola aj jedna žena, 77-ročný muž a 16-ročný chlapec. Dvadsaťtri obetí bolo starších ako 49 rokov. Takisto bol medzi obeťami aj občan Francúzka, dobrovoľník na chorvátskej strane Jean-Michel Nicollier či novinár Siniša Glavašević. Jedná sa o najväčší zločin počas Vojny v Chorvátsku.

## Lokalizácia
Ovčara sa nachádza päť kilometrov východné od mesta Vukovar.

## Priebeh

V októbri 1996 začala exhumácia tiel z masových hrobov, ktorá trvala 40 dní. Pracovníci exhumovali 200 tiel, z ktorých bolo do júla 2006 194 identifikovali, všetky boli vo veku od 16 do 77 rokov. Šesť tiel nebolo identifikovaných, zvyšné telá sa nenašli. Medzi tými, ktoré sa nenašli, prípadne neboli identifikované bol aj francúzsky dobrovoľník Jean-Michel Nicollier.

## Zoznam obetí

## Galéria

Obrázok:Ovcara-Memorial-4.JPG|Spomienkový cintorín
Obrázok:Ovcara Memorial.JPG|Vchod do Spomienkového domu
Obrázok:Ovcara victims2.jpg|Osobné veci pozostalých v Spomienkovom dome
Obrázok:Ovcara Massacre Memorial-2.JPG|Spomienkový dom. Na stene sú tri rady kociek, kde sa odkrývajú a zakrývajú tváre a základné informácie o obeťách.
Obrázok:Memorial at the Hospital in Vukovar1.JPG|Vukovarská nemocnica, odkiaľ bola väčšina obetí


## Referencie

## Zdroj

Kategória:Občianska vojna v Juhoslávii
Kategória:Vojnové zločiny
Kategória:Dejiny Chorvátska
Kategória:Dejiny Srbska
Kategória:Dejiny Juhoslávie
Kategória:Masakre
Kategória:1991 v Chorvátsku
Krkonošská oblast

**Krkonošská oblast** (iné názvy: **Krkonošská podsoustava, Západosudetská oblast, Západní Sudety**, po slovensky aj **Západné Sudety**; , ) je geomorfologická oblasť rozkladajúca sa na pomedzí Saska, Poľského Sliezska a severných a východných Čiech. Na západe siaha takmer až k Labe, na východe ju Brama Lubawska oddeľuje od Orlickej oblasti. 

Podľa poľskej klasifikácie do tejto oblasti nepatria severné podhoria, ktoré sa vyčleňujú ako samostatná oblasť Pogórze Zachodniosudeckie.

## Členenie
náhľad|left|300px|Geomorfologické členenie Krkonošskej oblasti
Krkonošská oblasť sa delí na tieto celky:
** Westlausitzer Vorberge 
** Lausitzer Gefilde 
** Ostlausitzer Vorberge 
** Šluknovská pahorkatina (Lausitzer Bergland, Lužická hornatina, Łužiske hory)
** Lužické hory (Lausitzer Gebirge, Zittauer Gebirge, Žitavské hory)
** Žitavská pánev (Liberecká pánev, Zittauer Becken, Obniżenie Żytawsko-Zgorzeleckie, Žitavsko-zhořelecká sníženina)
** Ještědsko-kozákovský hřbet
** Jizerské hory (Góry Izerskie)
** Frýdlantská pahorkatina (Pogórze Izerskie)
** Pogórze Kaczawskie (Kačavské podhorie)
** Kačavské hory (Góry Kaczawskie)
** Kotlina Jeleniogórska (Jelenohorská kotlina)
** Janovické rudohoří
** Krkonoše (Karkonosze)
** Krkonošské podhůří
** Pogórze Wałbrzyskie

## Pozri aj
* Geomorfologické členenie Česka
* Fyzickogeografické členenie Poľska
* Geomorfologické členenie Nemecka

## Iné projekty

## Zdroj
* 

Kategória:Sudety
Kategória:Pohoria v Česku

Kategória:Geografia Česka
Kategória:Geomorfologické oblasti v Česku
Orlická oblast

**Orlická oblast** (iné názvy: **Orlická podsoustava, Středosudetská oblast, Střední Sudety**, po slovensky aj **Stredné Sudety**; , ) je geomorfologická oblasť rozkladajúca sa na pomedzí Poľského Sliezska a východných Čiech. Na západe ju Brama Lubawska oddeľuje od Krkonošskej oblasti, na východe pri Heřmaniciach za Mladkovským sedlom na ňu nadväzuje Jesenická oblast.

Podľa poľskej klasifikácie do tejto oblasti nepatria severné podhoria, ktoré sa vyčleňujú ako samostatná oblasť Przedgórze Sudeckie (Krkonošsko-jesenické podhorie).

## Členenie
Orlická oblasť sa delí na nasledujúce celky:
* Broumovská vrchovina
* Orlické hory (Góry Orlickie)
* Podorlická pahorkatina
* Kladská kotlina (Kotlina Kłodzka)

## Pozri aj
* Geomorfologické členenie Česka
* Fyzickogeografické členenie Poľska

## Zdroj
* 

Kategória:Sudety
Kategória:Pohoria v Česku
Kategória:Geomorfologické oblasti v Česku
Krkonošsko-jesenické podhůří

**Krkonošsko-jesenické podhůří** (iné názvy: **Sudetské podhůří**, po slovensky aj **Sudetské podhorie** , po poľsky **Przedgórze Sudeckie**) je geomorfologická oblasť Krkonošsko-jesenickej subprovincie (Sudet) v Poľsku a malou časťou v Česku. Ide o severné podhorie, zatiaľ čo južná je rozdelené medzi Krkonošskú, Orlickú a Jesenickú oblasť. Na severe na ňu nadväzujú Stredopoľské nížiny. Nadmorská výška sa najčastejšie pohybuje od 200 do , ale v najvyššej časti (Ślęża) dosahujú až  

Územie je husto zaľudnené, nachádzajú sa tu priemyselné oblasti Świdnica, Bielawa a Dzierżoniów.

## Členenie
Krkonošsko-jesenické podhůří sa delí na 7 celkov:
* Wzgórza Strzegomskie
* Równina Świdnicka 
* Masyw Ślęży
* Wzgórza Niemczańsko-Strzelińskie
* Obniżenie Podsudeckie
* Obniżenie Otmuchowskie
* Przedgórze Paczkowskie (Žulovská pahorkatina a Vidnavská nížina)

## Pozri aj
* Geomorfologické členenie Česka
* Fyzickogeografické členenie Poľska

## Referencie

## Zdroj
* 

Kategória:Sudety
Kategória:Geografia Česka
Kategória:Geomorfologické oblasti v Česku
Kebriones

náhľad|''Polydóros zastavuje Hektora a Kebriona'', ilustrácia:John Flaxman (1793)
**Kebriones** alebo **Kebrionés** (*Kebriones*/iný prepis *Kebrionés*) je v gréckej mytológii syn trójskeho kráľa Priama.
 
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén Kebriones patril medzi ďalších jeho synov, ktorých mal s inými manželkami, alebo družkami.

V Homérovej Iliade bol počas trójskej vojny vozatajom svojho nevlastného brata Hektora. V jedenástom speve Iliady sa spolu s Hektorom zúčastnili bojov pri dobývaní achájskej hradby, ktorú v hrdinskom boji aj dobyli a následne sa dostali až k achájskym lodiam vytiahnutých na pobrežie, kde sa boj vyostril.  V šestnátom speve Iliady ale do bojov zasiahol Patroklos odetý v zbroji priateľa Achillea a v radoch Trójanov nastal zmätok v domnení, že pred nimi stojí hrdina Achilleus a po chvíli sa dali na bezhlavý útek. Pred hradbami Tróje sa potom Patroklos pokúsil ostrým kameňom zasiahnuť Hektora unikajúceho na bojovom voze, ale kameň namiesto Hektora zasiahol Kebriona a rozdrvil mu lebečnú kosť.
 
## Referencie a bibliografia

Kategória:Postavy gréckej mytológie
Kategória:Trójska vojna
Déiopites

**Déiopites** alebo **Déiopités** (*Déiopites*/iný prepis *Déiopités*) je v gréckej mytológii syn trójskeho kráľa Priama.  
 
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén, Déiopites patril medzi ďalších jeho synov, ktorých mal s inými manželkami, alebo družkami. U Homéra jeho meno zaznie len v jedenástom speve Iliady, keď v boji umiera rukou itackého kráľa Odysea.   

V antickom diele *Dictys Cretensis* (*Kréťan Diktis*) sa Déiopites v trójskej vojne stáva obeťou veliteľa achájskych vojsk Agamemnóna.
 
## Referencie a bibliografia

Kategória:Postavy gréckej mytológie
Českoleská oblast

**Českoleská oblast**  (staršie: **Českoleská podsoustava** resp. **Českoleská podsústava**) je geomorfologická oblasť rozkladajúca sa na pomedzí juhozápadných Čiech a východného Bavorska. V rámci českého geomorfologického členenia patrí pod Šumavskú subprovinciu, spolu so Šumavskou hornatinou, ktorá na ňu nadväzuje na juhovýchode. 

V Bavorsku sa čiastočne prekrýva s oblasťou Oberpfälzisch-Bayerischer Wald, ktorá je definovaná v rámci nemeckého členenia a zodpovedá nemeckej časti Šumavskej subprovincie. Na severozápade sa Českoleská oblasť dotýka Krušnohorskej hornatiny, resp. Thüringisch-Fränkisches Mittelgebirge (Smrčiny), Podkrušnohorskej oblasti (Chebská panva) a Karlovarskej vrchoviny. Na severovýchode prechádza do Plzeňskej pahorkatiny.

## Členenie
Českoleská oblast sa delí na nasledujúce celky:
* Český les (Oberpfälzer Wald)
* Podčeskoleská pahorkatina
* Všerubská vrchovina (Cham-Further Senke)

Nemecká časť sa delí na nasledovné celky:
* Hinterer Oberpfälzer Wald (400) - najvyššie partie pozdĺž česko-nemeckej hranice
* Vorderer Oberpfälzer Wald (401)
* Cham-Further Senke (402, Všerubská vrchovina)

## Pozri aj
* Geomorfologické členenie Česka
* Fyzickogeografické členenie Nemecka

## Zdroj
* 

Kategória:Pohoria v Česku
Kategória:Pohoria v Nemecku
Kategória:Geografia Česka
Kategória:Geomorfologické oblasti v Česku
Šumavská hornatina

**Šumavská hornatina** alebo  je geomorfologická oblasť na juhu Šumavskej subprovicie. Rozkladá sa v juhozápadných Čechách, severovýchodnom Bavorsku a v severnom Rakúsku. Okrem najvyšších partií Šumavy zahŕňa aj Novohradské hory a rozsiahle vrchoviny a pahorkatiny v podhorí. Najvyšším bodom je  vysoký Großer Arber *(Veľký Javor)* v bavorskej časti Šumavy, v Česku je to vrch Plechý ().

Na nemeckom (bavorskom) území sa čiastočne prekrýva s oblasťou Oberpfälzisch-Bayerischer Wald, ktorá je vymedzená v rámci geomorfologického členenia Nemecka.

## Členenie
Podľa českého členenia sa Šumavská hornatina delí na 4 geomorfologické celky:
* Šumava (Böhmerwald, Hinterer Bayerischer Wald)
* Šumavské podhůří
* Novohradské hory (Gratzener Bergland)
* Novohradské podhůří

Podľa nemeckého členenia sa nemecká časť Oberpfälzisch-Bayerischer Wald delí takto:
* Hinterer Bayerischer Wald (Zadný Bavorský les, teda nemecká časť Šumavy)
* Regensenke (Rezenská zníženina)
* Vorderer Bayerischer Wald (Predný Bavorský les)
* Falkensteiner Vorwald (Falkenštejnské podhorie)
* Lallinger Winkel (Lallingský kút)
* Passauer Abteiland a Neuburger Wald (Pasovské opátstvo a Neuburský les)
* Wegscheider Hochfläche (Wegscheidská náhorná plošina) - nachádza sa pri bavorsko-rakúskych hraníc

Podľa rakúskeho členenia sa rakúska časť Šumavskej hornatiny delí takto:
* Böhmerwald (BW, Šumava)
* Südliche Böhmerwaldausläufer (SBA, Južné výbežky Šumavy)
* Zentralmühlviertler Hochland (ZMH, Stredomühlviertelská vrchovina)
* Donauschlucht und Nebentäler (DSN, Tiesňava Dunaja a bočné údolia)
* Sauwald (SW, Sviní les)
* Südliche Mühlviertler Randlagen (SMR, Južné okraje Mühlviertlu)
* Eferdinger Becken (EB, Eferdingská panva)
* Linzer Feld (LF, Linecké pole)
* Leonfeldner Hochland (LH, Leonfeldenská vrchovina)
* Freiwald und Weinsberger Wald (FWW, Novohradské hory a Weinsberger Wald)
** Freiwald
** Weinsberger Wald
** Ostrong
** Jauerling
* AIST-Naarn-Kuppenland (ANK, Aistsko-naarnská vrchovina)

## Pozri aj
* Geomorfologické členenie Česka
* Geomorfologické členenie Nemecka
* Geomorfologické členenie Rakúska

## Iné projekty

## Zdroj
* 

Kategória:Pohoria v Česku
Kategória:Pohoria v Nemecku
Kategória:Pohoria v Rakúsku
Kategória:Geografia Česka
Kategória:Geomorfologické oblasti v Česku
Klonios

**Klonios** môže byť: 
*v gréckej mytológii:
**syn Alegénora z Boiótie, pozri Klonios (syn Alegénora)
**syn trójskeho kráľa Priama, pozri Klonios (syn Priama)
*planétka, pozri 22199 Klonios
Slanina (pokrm)

thumb|Slanina
thumb|Surové plátky slaniny
**Slanina** (v subštandarde, nárečovo alebo zastarano **špek**, z ) je pokrm pripravený (spravidla údením) z podkožnej tukovej vrstvy ošípaných. V tradičnej slovenskej ľudovej kuchyni šlo o významnú potravinu. Vyrába sa predovšetkým z bravčového bôčika, stehna alebo chrbta. Samotná slanina sa vyrába naložením do soli na niekoľko týždňov a neskôr prípadným vyúdením.

## Použitie
Slanina sa používa buď v surovom stave v studenej kuchyni, alebo sa ďalej tepelne spracúva ako hlavná súčasť jedla alebo jeho doplnok.

## Výživné hodnoty
Jeden 20 gramový plátok slaniny obsahuje 5,4 gramov tuku a 4,4 gramov proteínov. Štyri kúsky slaniny môžu obsahovať až do 800 mg sodíka, čo je rovnaké ako u 1,92 g soli. Množstvo tuku a proteínov však závisí od typu úpravy danej slaniny.
 
## Dopad na zdravie
Štúdia z roku 2007, ktoré vykonala Columbia University, naznačuje spojenie medzi konzumáciou údených jedál (ako je slanina) a chronickou obštrukčnou chorobou pľúc. Konzervant dusitan sodný má tiež podiel na tomto ochorení.

## Referencie

## Pozri aj
* Anglická slanina

## Iné projekty

## Externé odkazy
* 
* 

## Zdroj
* 

Kategória:Údeniny
Music for a Big Night Out

***Music for a Big Night Out*** je šestnásty štúdiový album nemeckej hard dance skupiny Scooter. Album bol vydaný dňa 2. novembra 2012 a predchádzalo mu vydanie singla „4 AM“ dňa 7. septembra 2012. Druhý singel „Army of Hardcore“ bol vydaný v rovnaký deň ako album.

## Zoznam skladieb
*Všetky MC texty napísal H.P. Baxxter ako "Bass Junkie".

;Edície
*A limitovaná verzia albumu obsahuje špeciálne tričko, ktoré nie je dostupné pri normálnej kúpe.

;Prvky skladieb
*„I'm a Raver, Baby“ má základ v skladbe „Loser“ od Becka.
*„Army of Hardcore“ obsahuje text zo skladby „Army of Hardcore“ od skupín Neophyte a The Stunned Guys.
*„4 AM“ obsahuje texty zo skladby „Promise Me“ od Beverly Craven, rovnako ako melódiu zo skladby „Million Voices“ od Otta Knowsa.
*„No Way To Hide“ obsahuje texty zo skladby „Stand Back“ od Stevie Nicksa.
*„What time is Love?“ je coververzia rovnomennej skladby od skupiny The KLF.
*„Overdose (Frazy)“ má základ v skladbe „Frazy“ od Synapsenkitzlera, a obsahuje prvky vokálov zo skladby „I Wanna be a Hippie“ od skupiny Technohead.
*„Talk About Your Life“ je coververzia rovnomennej skladby od Mika Oldfielda.
*„I Wish I Was“ má základ v skladbe „I Wish I Was a Punk Rocker (With Flowers in My Hair)“ od Sandi Thom. Má tiež trochu podobnú melódiu skladbe „James Brown is Dead“ od L.A. Style.
*„Black Betty“ je coververzia folkovej skladby rovnakého názvu.
*„Too Much Silence“ obsahuje vokály speváčky Veela zo skladby „Lights“ od skupiny System.

## Zostava a personál
Zostava pochádza z poznámok albumu *Music for a Big Night Out*.
*Scooter – produkcia, programovanie, vystúpenie
*H.P. Baxxter – MC texty
*Rick J. Jordan – mixovanie, zvukár
*Michael Simon – mixovanie, zvukár
*Marcel Jerome Gialelés (Jerome Chase) – mixovanie, zvukár
*Achim Jannsen (Eric Chase) – mixovanie, zvukár
*Jaye Marshall – vokály (skladby 4, 5, 9)
*Nikk – vokály (skladba 8)

## Referencie

## Zdroj

Kategória:Hudobné albumy z 2012
Kategória:Albumy skupiny Scooter
Středočeská pahorkatina

**Středočeská pahorkatina** alebo (po slovensky) **Stredočeská pahorkatina**  je s rozlohou 6328 km² najrozsiahlejšou pahorkatinou na území Česka. Jedná sa o geomorfologickú oblasť Česko-moravskej subprovincie a nachádza sa na území stredných a v severnej časti južných Čiech, po oboch brehoch rieky Vltavy. Územie sa nachádza v nadmorskej výške od 250 do  a priemerná výšková členitosť činí asi 50-150 metrov.

## Členenie na celky
Středočeská pahorkatina sa delí na štyri celky a osem podcelkov:
* Benešovská pahorkatina - 2 410 km², najvyšší vrchol - Stráž - 
* Vlašimská pahorkatina - 1 232 km², najvyšší vrchol - Javorová skála - 
* Táborská pahorkatina - 1 599 km², najvyšší vrchol - Velký Mehelník - 
* Blatenská pahorkatina - 1 087 km², najvyšší vrchol - Drkolná - 

## Pozri aj
* Geomorfologické členenie Česka

## Referencie

## Zdroj
* 


Kategória:Pahorkatiny v Česku
Kategória:Geografia Česka
Kategória:Geomorfologické oblasti v Česku
Brněnská vrchovina

**Brněnská vrchovina** je geomorfologická oblasť na strednej a južnej Morave. Leží predovšetkým severne, čiastočne západne a juhozápadne od Brna. Je to sústava vrchovín, pahorkatín a brázd z vyvrelín devónskych, spodnokarbónskych a permokarbónskych sedimentov, v zníženinách tiež s miocennými usadeninami.

Patrí pod Českomoravskú subprovinciu a turisticky najpríťažlivejšou časťou je Drahanská vrchovina, v ktorej leží Moravský kras. Najvyšším vrchom sú Skalky 

## Členenie
Brněnská vrchovina sa delí na 3 celky:
*Boskovická brázda
*Bobravská vrchovina
*Drahanská vrchovina

## Pozri aj
* Geomorfologické členenie Česka

## Zdroj
* 

Kategória:Vrchoviny v Česku
Kategória:Česko-moravská subprovincie
Kategória:Geomorfologické oblasti v Česku
Vrchovina
Hypeirochos

**Hypeirochos** (*Hypeirochos*) môže byť v gréckej mytológii:
*syn trójskeho kráľa Priama, pozri Hypeirochos (syn Priama)
*otec Itymonéa z Élidy, pozri Hypeirochos (otec Itymonéa)
Hypeirochos (syn Priama)

**Hypeirochos** (*Hypeirochos*) je v gréckej mytológii syn trójskeho kráľa Priama. 
 
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Hypeirochos patril medzi ďalších jeho synov, ktorých mal s inými manželkami, alebo družkami. U Homéra jeho meno zaznie v jedenástom speve Iliady, keď umiera rukou itackého kráľa Odysea (nie je však bezpochyby isté, že sa tu jedná o syna Priama, lebo Homér ho bližšie nešpecifikuje).

## Referencie a bibliografia

Kategória:Postavy gréckej mytológie
2THEUNIVERSE

náhľad|upright|Ray Scott Pardue

**2THEUNIVERSE** je nemecko-americká hudobná skupina z Kolína nad Rýnom v Nemecku.

Názov skupiny má pôvod v bestselleri autorky Rhondy Byrne, ktorý nesie titul *Tajomstvo*. Knihou sa autorka snaží pomôcť ľuďom viesť šťastný a naplnený život vďaka dôvere v samého seba. Hovorí, že ak si človek niečo veľmi praje, tak sa to aj stane. Stačí "vyslať želanie do vesmíru". ("Send a wish to the universe!")

## Kariéra
V roku 2009 prebudil spevák Ray Scott Pardue k životu svoj projekt - 2THEUNIVERSE - vtedy spievali ešte ako popové duo vlastné, ale aj známe piesne iných umelcov, v hotelových baroch. V krátkom čase sa duo stalo jedným z najžiadanejších hudobných telies v Severnom Porýnii-Vestfálsku.

Z dôvodu narastajúceho množstva objednávok v stále väčších lokalitách sa Pardue rozhodol pribrať ďalších hudobníkov. V roku 2011 vznikla skupina 2THEUINVERSE. Aktuálnu formáciu tvoria Ray Scott Pardue (spevák a textár), Steffen Holl (bicie), Taka JC (piano a keyboard) a KayKay Röttgen (gitara).

Za hranicami Kolína sa skupina stala známou vďaka propagácii 20. výročia vzniku *Nemeckého registra darcov kostnej drene* (DKMS). 2THEUNIVERSE produkovali pre túto akciu pieseň „Together in one Universe“.

Na konci kampane spomínanej organizácie (2012) bola skupina na veľkom nemeckom turné "Snapshots & Greatest Hits Tour" ikony osemdesiatych rokov Kim Wilde, pre ktorú vystupovala ako predskokan po celej Spolkovej republike.

So singlom „Retrograde“ – rytmickou piesňou s elementami organického rocku a dance - 2THEUNIVERSE „dobíjajú“ celú Európu. Autorom piesne je producent a spevák Fabian Strangl (vedúci spevák skupiny *Random Hero*), ktorý je autor viacerých „rebríčkových“ hitov (Ivy Quainoo, The Sinderellas, a. i.). Okrem neho spolupracovali Claas-P. Jambor (Scooter, Tom Beck, a. i.) a samotný Ray Scott Pardue. Títo traja sa zoznámili v októbri 2013 pri príležitosti textárskeho kempu v Berlíne.

V astronómii je vysvetlené slovo „retrográdny“, resp. retrográdna dráha, ako pohyb v protismere hlavného rotačného smeru. V piesni spevák opisuje pokus dvoch ľudí zblížiť sa. Hoci sú obaja úplne odlišní a je známe, ze sa protiklady priťahujú, nepodarí sa im to. Sú dôvodom zákony vesmíru, alebo má človek svoj osud vo vlastných rukách?

## Referencie


## Externé odkazy
* Oficiálna webová stránka

Kategória:Nemecké hudobné skupiny
Jihočeské pánve

**Jihočeské pánve** alebo (po slovensky) **Juhočeské panvy** sú geomorfologickou oblasťou na juhozápade Česko-moravskej subprovincie, na juhu zasahujúce na rakúske územie. Ich reliéf je tektonicky podmienený a má rovinný až plochý pahorkatinný charakter.

## Členenie
Územie je rozdelené na 2 celky:
* Českobudějovická pánev
* Třeboňská pánev

## Vznik
Jihočeské pánve vznikli ako rozsiahla zníženina pôsobením tlaku od juhu v počiatkoch alpínskeho vrásnenia. Prvé poklesy krajinských krýh pozdĺž hlbinných zlomov sú datované do konca kriedy v období pred 100 miliónmi rokmi, ktoré neskôr pokračovali takmer do súčasnej doby. Koncom druhohôr sa Jihočeské pánve stali dnom mora, neskôr s vyzdvihnutím Českého masívu zaplavením panvovej priehlbiny sladkovodné jazero s odtokom na juh. Svoju dnešnú podobu začali panvy získavať až koncom treťohôr asi pred 4 miliónmi rokov.

## Vodstvo
Jihočeské pánve sa rozkladajú v povodí Vltavy, Otavy a Lužnice. Nachádzajú sa v nich najväčšie české rybníky Rožmberk, Horusický rybník, Bezdrev, Dvořiště, Velký Tisý, Záblatský rybník, Dehtář, Staňkovský rybník, Velká Holná, Svět, Koclířov, Kačležský rybník a Opatovický rybník.

## Klimatické podmienky
Priemerná teplota v oblasti Juhočeských panví sa pohybuje medzi 7,5 - 8,5°C. Priemerné množstvo ročných zrážok činí asi 600-650 mm.

## Pozri aj
* Geomorfologické členenie Česka

## Referencie

## Zdroj
* 

Kategória:Panvy v Česku
Kategória:Geomorfologické oblasti v Česku
Kategória:Česko-moravská subprovincie
Bel canto

**Bel canto** alebo **belkanto** (dosl. krásny spev) je spevácky sloh talianskych spevákov v 17.-19. storočí, ktorí absolvovali klasickú taliansku spevácku školu.

Termín bel canto sa začal používať na konci 17. storočia v Taliansku pri používaní určitého spôsobu spevu v opernej a duchovnej hudbe. Označenie sa bežnejšie rozšírilo až od polovice nasledujúceho storočia, keď nastal rozkvet operných sérií, statických, ale technicky náročných *da capo* árií, a hlasov kastrátov.

Jeho charakteristickou črtou sú vysoké nároky na speváka, viazaný (legátový) hlasový prednes, rozsiahle a komplikované ornamenty, trilky, obraty (gruppetti), staccatové pasáže, appoggiatúry, messa di voce, rýchle škály, široké preskoky cez dve alebo viac oktáv a brilantné kadenzas. To všetko sa už dnes väčšinou stručne označuje ako koloratúra.

V užšom zmysle sa termín bel canto niekedy spája len s talianskou operou obdobia skladateľov ako Gioacchino Rossini (1792-1868), Vincenzo Bellini (1801-1835) a Gaetano Donizetti (1797-1848). Títo traja skladatelia písali bravúrne javiskové práce počas toho, čo muzikológovia nazývajú *bel canto érou*, ktorá trvala približne medzi rokmi 1805-1840.

Bel canto technika bola nahradená ťažším, horúcejším, menej vyšperkovaným prístupom k spevu, ktorý bol však nevyhnutný na zvládnutie inovatívnych diel Giuseppe Verdiho (1813-1901) a na dosiahnutie maximálneho dramatického efektu.

## Referencie

## Zdroj
Antifón

**Antifón** (*Antifón*) môže byť:
* nevlastný brat filozofa Platóna, pozri Antifón (syn Pyrilampa)
* grécky sofista v 5. stor. pred Kr., pozri Antifón z Atén
Elvira de Hidalgo

**Elvira de Hidalgo** (* 28. december 1891, Valderrobres, Španielsko – † 21. január 1980, Miláno, Taliansko) bola španielska koloratúrna sopranistka a pedagogička. Jej najznámejšou žiačkou je Maria Callasová.

## Životopis
Debutovala ako 16-ročná v Teatro di San Carlo v Neapole ako Rosina v *[[Barbier zo Sevilly|Baribierovi zo Sevilly]]*, ktorá sa stala jej najznámejšou úlohou. Následne získala trvalé angažmá v Paríži. Spievala po celom svete, napr. aj v Monte Carlu, Prahe, Káhire, Buenos Aires, Londýne, Chicagu či Kanade.

Kariéru učiteľky začala v roku 1933, a na aténskom Konzervatóriu učila medzi inými aj Mariu Callasovú. Tá o nej neskôr napísala:

:*Tejto preslávenej španielskej umelkyni, ktorú si verejnosť aj pravidelní návštevníci z [[La Scala|La Scaly]] určite pamätajú ako nezabudnuteľnú a skvelú Rosinu a ako úžasnú predstaviteľku ďalších významných úloh, venujem moje vďačné srdce, ktoré som jej dlžná za všetku prípravu a moju umeleckú tvorbu ako herečka a hudobníčka. Tejto vyvolenej žene, ktorá, okrem toho že mi odovzdala neoceniteľné skúsenosti, mi dala aj celé jej srdce.*

## Literatúra
* *Callas, As They Saw Her*, by David Allan Lowe, The Ungar Publishing Company, 1986.  ISBN 0-8044-5636-4
* *The Concise Oxford Dictionary of Opera*, by John Warrack & Ewan West, Oxford University Press, 1996.  ISBN 0-19-280028-0

## Referencie

## Externé odkazy
*  Elvira de Hidalgo in an excerpt from ''Dinorah''.

## Zdroj

Kategória:Španielske operné speváčky
Lysimaché

**Lysimaché** (*Lysimaché*) môže byť: 
*v gréckej mytológii:
**dcéra Abanta z Argu, pozri Lysimaché (dcéra Abanta)
**dcéra trójskeho kráľa Priama, pozri Lysimaché (dcéra Priama)
*aténska kňažka bohyne Atény v 5. stor. pred Kr., pozri Lysimaché (kňažka Atény)
Marcia Gay Hardenová

**Marcia Gay Hardenová** (* 14. august 1959, San Diego, Kalifornia, USA) je americká herečka, držiteľka divadelnej ceny Tony i ceny Americkej filmovej akadémie Oscar.

Pochádza z rodiny vojaka, jej otec slúžil v americkom námorníctve, takže so svojou rodinou musel veľa cestovať, mnoho rokov slúžil aj v Európe. Svoje vysokoškolské štúdia herectva začala v Európe, ale dokončila ich až na Texaskej univerzite. Neskôr v týchto štúdiách ešte pokračovala v New Yorku.

Najprv sa uplatnila ako divadelná a televízna herečka. Svoju divadelnú kariéru odštartovala vo Washingtone. Až neskôr sa presadila aj v americkom filme ako výrazná predstaviteľka vedľajších filmových úloh. V roku 2000 získala Oscara za životopisnú snímku *Pollock* (o americkom avantgardnom maliarovi Jacksonovi Pollockovi).

## Iné projekty

## Externé odkazy
* 
* 
* Marcia Gay Hardenová na FDb.cz
* Marcia Gay Hardenová v Internet Off-Broadway Database
* Interview v ''Sidewalks Entertainment ''

## Zdroj

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Držitelia Oscara za najlepší ženský herecký výkon vo vedľajšej úlohe
Kategória:Americké shakespearovské herečky
Kategória:Držitelia ceny Tony
Kategória:Osobnosti zo San Diega (Kalifornia)
Kategória:Rozprávači audiokníh
Philip Seymour Hoffman

**Philip Seymour Hoffman** (* 23. júl 1967, Fairport, New York, USA – † 2. február 2014, New York) bol americký herec.

## Filmografia (výber)
* 1992 *[[Vôňa ženy]]*
* 1994 *[[Útek do Mexika]]*
* 1994 *[[Keď muž miluje ženu]]*
* 1996 *[[Twister]]*
* 1997 *[[Hriešne noci]]*
* 1998 *[[Big Lebowski]]*
* 1998 *[[Happiness]]* 
* 1998 *[[Doktor Flajster]]*
* 1999 *[[Magnólia (film)|Magnólia]]* 
* 1999 *[[Talentovaný pán Ripley]]* 
* 2000 *[[Na pokraji slávy]]*
* 2002 *[[Love Liza]]*
* 2002 *[[Opití láskou]]*
* 2002 *[[Červený drak (film)|Červený drak]]*
* 2002 *[[25. hodina]]*
* 2003 *[[Návrat do Cold Mountain]]*
* 2004 *[[Riskni to s Polly]]*
* 2005 *[[Capote]]*  
* 2006 **
* 2007 *[[Než sa diabol dozvie, že si mŕtvy]]*
* 2007 *[[Divosi]]*
* 2008 *[[Pochybnosti]]*
* 2009 *[[Piráti na vlnách]]*
* 2010 *[[Jack sa chystá vyplávať]]*
* 2011 *[[Moneyball]]*
* 2011 *[[Deň zrady]]*
* 2012 *[[The Master]]*  
* 2013 *[[Hry o život: Skúška ohňom (film)|Hry o život: Skúška ohňom]]*
* 2014 *[[Hry o život: Drozdajka 1]]*
* 2015 *[[Hry o život: Drozdajka 2]]*

## Referencie

## Iné projekty

## Externé odkazy
* 
* 

## Zdroj

Kategória:Dabingoví herci USA
Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Filmoví producenti USA
Kategória:Filmoví režiséri USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny BAFTA za najlepšieho herca v hlavnej úlohe
Kategória:Držitelia Critics' Choice Movie Awards
Kategória:Osobnosti USA anglického pôvodu
Kategória:Osobnosti USA holandského pôvodu
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti zo štátu New York
Kategória:Držitelia Screen Actors Guild Award
Krušnohorská hornatina

**Krušnohorská hornatina** je geomorfologická oblasť rozkladajúca sa na pomedzí severozápadných Čech, Saska, Bavorska a Durínska. Na východe v oblasti Šluknovského výbežku nadväzuje na Krkonošskú oblasť Sudet, na juhozápade susedí s Českoleskou oblasťou Šumavskej subprovincie. Na juhovýchode a juhu prechádza do nižšej oblasti Krušnohorskej subprovincie: Podkrušnohorskú oblasť a Karlovarskú vrchovinu.

Severná, severozápadná a západná hranica leží na území Nemecka, no z dôvodu odlišného členenia je zložité jej presné vymedzenie. Na severe a severozápade leží Erzgebirgsvorland (Krušnohorské podhorie) a Vogtland (Fojtsko), ktoré geologicky zapadajú do Krušnohorskej subprovincie, aj keď ich nižšia nadmorská výška nezodpovedá Krušnohorskej hornatine. Nemecké členenie radí Erzgebirgsvorland dokonca už pod severonemeckú nížinu, Vogtland však priraďuje k "Mittelgebirge", teda k Českej vysočine. Nemecký prírodný región Östliche Mittelgebirge pokračuje k hornatine Thüringisch-Fränkisches Mittelgebirge (Durínsko-franské stredohorie) na pomedzí Saska, Durínska a Bavorska. Táto hornatina priamo nadväzuje na Smrčiny a môže byť považovaná za predĺženie Krušnohorskej hornatiny. Zahŕňa najmä Frankenwald (Franský les) a Thüringer Wald (Durínsky les). Najzápadnejšou časťou tohto regiónu je Thüringer Becken mit Randplatten (Durínska panva s okrajovými doskami), ktorú opäť nemožno považovať za súčasť hornatiny. Václav Král už ju ani neradí pod Českú vysočinu, ale pod Stredonemecké hornatiny a kotliny.

## Členenie
Krušnohorská hornatina sa delí na nasledujúce celky:
* Děčínská vrchovina (Elbsandsteingebirge)
* Krušné hory (Erzgebirge)
* Smrčiny (Fichtelgebirge)

## Referencie

## Pozri aj
* Geomorfologické členenie Česka
* Geomorfologické členenie Nemecka

## Zdroj
* 


Kategória:Krušnohorská soustava
Kategória:Pohoria v Česku
Kategória:Pohoria v Nemecku
Kategória:Geomorfologické oblasti v Česku
Karlovarská vrchovina

**Karlovarská vrchovina** je geomorfologická oblasť v západných Čechách (Karlovarský kraj). Rozkladá sa zhruba medzi mestami Kynšperk nad Ohří, Horní Slavkov a Karlove Vary na severe, Mariánské Lázně a Planá na západe, Bezdružice na juhu a Žlutice na východe. Severná časť je odvodňovaná riekou Ohře a jej prítokmi, najmä Teplou, južné a východné okraje spadajú do povodia Mže a Strely.

## Členenie
Karlovarská vrchovina sa delí na 2 celky:
* Slavkovský les (Lesný, )
* Tepelská vrchovina (Podhorní vrch, )

## Pozri aj
* Geomorfologické členenie Česka

## Zdroj
* 


Kategória:Krušnohorská soustava
Kategória:Geomorfologické oblasti v Česku
Lysimaché (dcéra Abanta)

**Lysimaché** (*Lysimaché*) je v gréckej mytológii dcéra Abanta z Argu. 
 
Podľa antického autora Apollodora z Atén sa Lysimaché vydala za argejského kráľa Talaa a stala sa matkou synov Adrasta, Parthenopaia, Prónaka, Mékistea, Aristomacha a dcéra Erifyly, ktorá sa vydala za Amfiaraa.

V inej verzii od Pausania sa Talaos oženil sa s Lysianassou, dcérou sikyónskeho kráľa Polyba. 

## Referencie a bibliografia

Kategória:Postavy gréckej mytológie
Muzeografia

Termín **muzeografia** (lat. *museographia*), ktorý sa objavil už v 18. storočí (Nickel, 1727), je starší ako pojem muzeológia.

V súčasnosti je muzeografia definovaná v podstate ako praktická alebo aplikovaná podoba muzeológie, to znamená súbor techník vyvinutých pre naplnenie múzejných funkcií, zvlášť potom súvisiacich s plánovaním a vybavením múzejných priestorov, s uchovávaním, reštaurovaním, bezpečnosťou a vystavovaním. Na rozdiel od termínu muzeológia bol tento termín dlho používaní pre označenie praktických aktivít spojených s múzeom. Pojem je pravidelne používaní vo frankofónnom svete, zriedkavo však v krajinách, v ktorých sa hovorí po anglicky, kde je uprednostňované vyjadrenie "museum practice". Veľa muzeológov zo strednej a východnej Európy používalo termín "aplikovaná muzeológia", čo je praktická aplikácia techník, ktoré vychádzajú zo štúdia muzeológie, čo je veda vo fáze vývoja.

## Zdroj
* ANDRÉ DESVALLÉES, FRANCOIS MAIRESSE a kol. *Základní muzeologické pojmy.* Brno: Technické múzeum v Brne, 2011, Translation LightPoint, s.r.o. Brno, s. 64, ISBN 978-80-86413-79-2.

Kategória:Muzeológia
Dennis Wideman

**Dennis Wideman** (* 20. marec 1983, Kitchener, Ontário, Kanada) je bývalý kanadský hokejista, ktorý hrával kanadsko-americkú profesionálnu ligu NHL. Hrával na pozícii obrancu.

## Klubový hokej

Dennis Wideman začal svoju juniorskú časť kariéry v sezóne 1999/00 v klube Sudbury Wolwes v súťaži OHL. Za tento klub odohral prvú sezónu. Počas sezóny 2000/01, ale zmenil dres v rámci OHL. Jeho novým zamestnávateľom sa stal  klub London Knights. V roku 2002 bol draftovaný z tohto klubu do NHL klubom Buffalo Sabres. Za London Knights hral až do sezóny 2003/04. S Buffalom, ale zmluvu nikdy nepodpísal.

Po skončení juniorského veku podpísal, ako voľný hráč, zmluvu s klubom St. Louis Blues. Bolo to 30. júna 2004. Prvú profesionálnu sezónu odohral v ich farmárskom mužstve Worcester IceCats v AHL. V ďalšej sezóne premiestnil klub St. Louis Blues svoju farmu do mesta Peoria v štáte Illinois. V tomto meste začal sezónu 2005/06 v klube Peoria Rivermen. Po 12 zápasoch bol povolaný do prvého tímu Blues. Debut v NHL absolvoval 9. novembra na ľade klubu Columbus Blue Jackets. Sezónu 2006/07 začal v St. Louis, ale v priebehu sezóny bol vymenený do Bostonu Bruins.

thumb|right|250px|Dennis Wideman v drese Boston Bruins

V tíme Bostonu Bruins odohral ďalšie tri sezóny. Za Boston odohral 256 stretnutí v základnej časti a ďalších 30 v play-off. Pred ročníkom 2010/11 bol vymenený do Floridy Panthers. Aj v priebehu tejto sezóny zmenil tím. Po 61 odohratých stretnutiach v tíme Panthers prestúpil do Washington Capitals. Za Washington Capitals odohral v zostávajúcej sezóne ešte 14 stretnutí. Za Capitals nastúpil aj v sezóne 2011/12, keď odohral všetkých 82 zápasov v základnej časti a ďalších 14 v play-off. Od sezóny 20012/13 sa stal hráčom Calgary Flames. S klubom z Alberty podpísal päťročný kontrakt. 

### Osobné úspechy

## Individuálne úspechy
*2001/02 - OHL - Najviac gólov medzi obrancami - 27 gólov
*2003/04 - OHL - Najviac gólov medzi obrancami - 24 gólov 
*2003/04 - CHL - Druhý All-Star tím 
*2003/04 - OHL - Prvý All-Star tím
*2003/04 - OHL - Najlepší v hodnotení +/- - 51 plusových bodov
*2004/05 - AHL - hral v All-Star Game
*2011/12 - NHL - hral v All-Star Game

## Štatistiky - Základná časť

## Štatistiky - Play-off

## Externé odkazy

* 

Kategória:Kanadskí hokejisti
Kategória:Hráči Calgary Flames
Kategória:Hráči Boston Bruins
Kategória:Hráči Florida Panthers
Kategória:Hráči St. Louis Blues
Kategória:Hráči Washington Capitals
Kategória:Hokejisti draftovaní klubom Buffalo Sabres
Kategória:Hráči Peoria Rivermen (AHL)
Kategória:Hráči Worcester IceCats
Kategória:Osobnosti z Kitcheneru (Ontário)
Podkrušnohorská oblast

**Podkrušnohorská oblast** alebo staršie **Podkrušnohorská podsoustava** je geomorfologická oblasť v severozápadných Čechách (Karlovarský a Ústecký kraj). Niekoľkými štvorcovými kilometrami Chebskej panvy presahuje aj na nemecké územie. 

Ide o pásmo tektonických zníženín a sopečných kopcov, vzniknutých pri tektonických pohyboch v treťohorách. Tiahne sa v dĺžke asi 175 km z juhozápadu na severovýchod, od Chebu až k Českej Lípe. Na severozápade je lemovaná prudko sa dvíhajúcimi Krušnými horami, na juhu nižšími vrchovinami a pahorkatinami, na východe potom Českou tabuľou. V panvách Podkrušnohorskej oblasti sa nachádzajú ložiská hnedého uhlia, ktoré sa tu ťaží. Početné výrony oxidu uhličitého pozdĺž zlomových línií v západnej časti vytvárajú minerálne pramene (Františkovy Lázně a Karlovy Vary).

Väčšou časťou oblasti preteká rieka Ohře, ľavostranný prítok Labe, ktorá preráža České středohoří pri Ústí nad Labem a jeho ďalšie prítoky (napr. Bílina, Ploučnice) odvodňujú severnú časť oblasti. Južná časť Doupovských hôr patrí do povodia Strely (a tá potom prostredníctvom Berounky a Vltavy opäť do povodia Labe).

Vďaka prírodným zdrojom (kúpele na jednej strane a ťažba uhlia s nadväzujúcim priemyslom na druhej) je Podkrušnohorská oblasť pomerne husto osídlená. Ležia tu mestá: Cheb, Sokolov, Karlovy Vary, Kadaň, Chomutov, Most, Teplice, Ústí nad Labem a ďalšie. Osídlenie sa sústreďuje najmä v panvách. Hustota zaľudnenia Českého stredohoria je o niečo nižšia a prakticky neobývané zostávajú Doupovské hory, ktorých územie je vojenským výcvikovým priestorom.

## Členenie
Podkrušnohorská oblasť sa delí na 5 celkov:
* Chebská pánev
* Sokolovská pánev
* Doupovské hory (Hradiště, )
* Mostecká pánev
* České středohoří (Milešovka, )

## Pozri aj
* Geomorfologické členenie Česka

## Zdroj
* 


Kategória:Krušnohorská soustava
Kategória:Geomorfologické oblasti v Česku
Medovica

**Medovica** môže byť:
*medovina
* sladká šťava vylučovaná listami niektorých rastlín, pozri medovica (šťava rastlín)
* sladká lepkavá šťava vylučovaná rastlinnými voškami, pozri medovica (šťava vošiek)
Medovec

**Medovec** môže byť:
* stará muštová odroda viniča, pozri Medovec (odroda viniča)
* slovenské rodové meno všetkých rodov z podčeľade medovcorodé (Lampornithinae) patriacej do čeľade kolibríkovité, pozri medovcorodé
* historicky, zastarano alebo nárečovo: medovina

## Zdroje
Kreousa

**Kreousa** alebo **Kreúsa** (*Kreousa*/iný prepis *Kreúsa*) môže byť v gréckej mytológii:
* dcéra trójskeho kráľa Priama, pozri Kreousa (dcéra Priama)
* najáda, dcéra bohyne Gaie, pozri Kreousa (najáda)
* dcéra aténskeho kráľa Erechthea, pozri Kreousa (dcéra Erechthea)
Brdská oblast

**Brdská oblast** (staršie: **Brdská podsoustava** resp. **Brdská podsústava**) je geomorfologická oblasť, ktorá zaujíma stredozápadné vnútrozemia Čiech, približne v západnej štvrtine Stredočeského kraja. Rozloha oblasti činí 3438 km² a jej nadmorská výška sa pohybuje od 170 (údolie Vltavy) po  (vrch Tok v Brdoch). 

Reliéf je veľmi rôznorodý, obsahuje ako nepatrne zvlnené plošiny v severozápadnom okolí Prahy, tak hlbokými údoliami členené Křivoklátsko. Na území oblasti sa rozkladá prevažná časť hlavného mesta Prahy, z ďalších významnejších sídiel potom napr. Kladno, Příbram, Beroun, Hořovice a Slaný. Nachádzajú sa tu dve veľkoplošné chránené územia - CHKO Křivoklátsko a CHKO Český kras.

## Členenie
Brdská oblasť sa z hľadiska českého geomorfologického členenia delí na päť celkov a jedenásť podcelkov:
* Džbán (rozloha 311 km², stredná výška , najvyšší vrch *[[Louštín]]* )
** Ročovská vrchovina
** Řevničovská pahorkatina
* Pražská plošina (rozloha 1128 km², stredná výška , najvyšší bod *[[Na rovinách]]* )
** Říčanská plošina
** Kladenská tabule
* Křivoklátská vrchovina (rozloha 745 km², stredná výška , najvyšší bod *[[Radeč]]* )
** Zbirožská vrchovina
** Lánská pahorkatina
* Hořovická pahorkatina (rozloha 399 km², stredná výška , najvyšší bod *[[Na skále]]* )
** Hořovická brázda
** Karlštejnská vrchovina
* Brdská vrchovina (rozloha 827 km², stredná výška , najvyšší bod *[[Tok (Brdy)|Tok]]* )
** Brdy
** Hřebeny
** Příbramská pahorkatina

## Vodstvo
Brdská oblasť zaberá územie pri dolnom toku rieky Berounky (najmä povodí Litavky a Loděnice) a nadväzujúcim úseku dolnej Vltavy (povodie Zákolanského potoka, Rokytky a iných drobných prítokov). 

## Pozri aj
* Geomorfologické členenie Česka

## Zdroj
* 

Kategória:Geomorfologické oblasti v Česku
Kategória:Poberounská subprovincie